
	Η Μαρία Χ. Παρασχάκη είναι υποψήφια διδάκτωρ στο Τμήμα Διοίκησης Επιχειρήσεων και Τουρισμού της Σχολής Επιστημών Διοίκησης και Οικονομίας (Σ.Ε.Δ.Ο.) του Ελληνικού Μεσογειακού Πανεπιστημίου (ΕΛΜΕΠΑ). Η διδακτορική της έρευνα εξετάζει τη συμβολή της Διπλωματίας των Επιχειρήσεων (Business Diplomacy) στην επιχειρηματική βιωσιμότητα, με έμφαση στις επιχειρήσεις του τουριστικού κλάδου. Είναι πτυχιούχος του Τμήματος Οργάνωσης και Διοίκησης Επιχειρήσεων του Πανεπιστημίου Πειραιώς και κάτοχος μεταπτυχιακού διπλώματος (MSc) στο International Business Management από το University of Surrey (Ηνωμένο Βασίλειο).
Παράλληλα, υπηρετεί ως εσωτερική ελέγκτρια στον δημόσιο τομέα και διαθέτει πιστοποίηση ελεγκτικής επάρκειας από το Εθνικό Κέντρο Δημόσιας Διοίκησης και Αυτοδιοίκησης (ΕΚΔΔΑ). Κατέχει επίσης Άδεια Λογιστή–Φοροτεχνικού Α΄ Τάξης του Οικονομικού Επιμελητηρίου Ελλάδος. Διαθέτει πολυετή επαγγελματική εμπειρία στους τομείς της λογιστικής, της οικονομικής διαχείρισης, του εσωτερικού ελέγχου και της συμβουλευτικής επιχειρήσεων, καθώς και στη διαχείριση, την οικονομική παρακολούθηση και τον έλεγχο συγχρηματοδοτούμενων έργων. Η επαγγελματική της διαδρομή περιλαμβάνει συνεργασίες με φορείς του δημόσιου και του ιδιωτικού τομέα, επαγγελματική εμπειρία στον Οργανισμό της Ευρωπαϊκής Ένωσης για την Κυβερνοασφάλεια (ENISA), καθώς και δραστηριότητα ως σύμβουλος ξενοδοχειακών επιχειρήσεων.

Το δημοσιευμένο επιστημονικό της έργο περιλαμβάνει κεφάλαιο σε συλλογικό τόμο και επιστημονικές εργασίες σε πρακτικά διεθνών συνεδρίων, με κεντρικούς άξονες την εταιρική και επιχειρηματική διπλωματία (Corporate and Business Diplomacy), τη βιωσιμότητα των επιχειρήσεων και την παγκοσμιοποίηση.
Τα κύρια ερευνητικά της ενδιαφέροντα εστιάζονται στις επιστημονικές περιοχές: Business Diplomacy, Business Sustainability, Globalisation, Corporate Governance, Internal Auditing.



Links:  

https://scholar.google.com/scholar?hl=en&as_sdt=0%2C5&q=Paraschaki+Maria&btnG=
